У Беларусі ж давялося сутыкнуцца з такой навінкай ад участковых, як пакватэрнае абтэлефаноўванне суседзяў. Магчыма, гэта існавала і раней, але тады мае ўчастковыя ленаваліся. Гэта калі ўчастковы кватэру за кватэрай абтэлефаноўвае і ў суседзяў наводзіць даведкі адзін пра аднога: “А чым займаюцца вашыя суседзі? А ці не ходзіць да іх нехта падазроны? А іх дзеці ці не прагульваюць школу? А муж ці не п’е?” Відаць, такі спосаб дазваляе сабраць такі-сякі кампрамат на ўсіх жыхароў падведамсцвеннага ўчастка, а суседзі з’яўляюцца неблагой крыніцай інфармацыі, асабліва, калі баяцца-значыць-уважаюць органы правапарадку.